יחידת המתאבדים (סרט, 2016)

יחידת המתאבדים (באנגלית: Suicide Squad) הוא סרט גיבורי-על אמריקאי בהפקת האחים וורנר משנת 2016 ומבוסס על חוברות הקומיקס "יחידת המתאבדים" מבית האחים וורנר ו-DC קומיקס. הסרט מהווה חלק מהיקום הקולנועי של DC והוא השלישי במספר לאחר "איש הפלדה" ו"באטמן נגד סופרמן: שחר הצדק".

הסרט יצא לאקרנים ב-5 באוגוסט 2016 בבימויו של דייוויד אייר ובכיכובם של אנסמבל שחקנים כדוגמת ויל סמית', ג'ארד לטו, מרגו רובי, ג'ואל קינמן, ג'יי קורטני, ויולה דייוויס, ג'יי הרננדז ובן אפלק. צילומי הסרט יצאו לדרך ב-13 באפריל 2015 והושלמו באוגוסט אותה שנה.

הסרט זכה בטקס פרסי אוסקר ה-89 בקטגוריית איפור ועיצוב השיער הטובים ביותר, והוא הסרט השלישי מבית DC קומיקס שזוכה באוסקר כלשהו אחרי האביר האפל ובאטמן.

הביקורות לסרט היו שליליות ביותר וציינו לרעה את התסריט, הבימוי, העריכה ובחירת השירים.

 עלילה 
לאחר מותו של סופרמן סוכנת המודיעין אמנדה וולר מקבצת צוות פושעים מסוכנים הכלואים במתקן המעצר בל ריב ומציבה אותם תחת פיקודו של קולונל ריק פלאג, על מנת להשתמש בהם כנכסים חד פעמים לצורך משימות מסוכנות עבור ממשלת ארצות הברית. לכל אחד מהם הושתלה פצצה קטנה בצווארם על מנת לנטרל אותם אם ימרדו או ינסו להימלט. הצוות, ששמו הרשמי הוא "כוח משימה X" כולל את הארלי קווין המופרעת, אשר מסופר שהג'וקר שיגע אותה; הצלף ומתנקש העלית דדשוט; חבר הכנופיה לשעבר רושף האש אל דיאבלו; הגנב האופורטוניסט קפטן בומרנג; הקניבל המפלצתי קילר קרוק; ושכיר החרב המומחה בטיפוס סליפנוט, ולהם אומרת וולר שאם יצליחו במשימה אז הם יקבלו חנינה מלאה ושחרור מהכלא אך אם ייכשלו במשימה, הם יפוצצו אותם בעזרת הפצצות שהושתלו להם בצוואר.

אחת מהמגויסות של וולר הייתה אמורה ד"ר ג'וּן מון/מכשפת, ארכאולוגית שגופה נשלט על ידי מכשפה ממימד אחר שהצליחה להשתלט עליה לאחר שנחשפה לפריט מקולל. המכשפה יוצאת נגד העולם וזוממת להשמיד את האנושות. היא מתיישבת במידוויי סיטי ומשליטה טרור באמצעות צבא המתים חיים שלה ויוצרת נשק כדי לזמן את אחיה, אינקובוס, על מנת שיסייע לה. וולר שולחת את יחידת המתאבדים למידוויי כדי לחלצה באמתלה שהעיר נמצאת תחת מתקפת טרור.

עם הגעתם, מצטרפת אליהם קטאנה, לוחמת יפנית המחזיקה בחרב קטאנה מיסטית ומתפקדת כשומרת ראשו של פלאג. מאהבה של הארלי, הג'וקר, מגלה על מצבה של הארלי והוא מענה את אחד מאנשיה של וולר, גריגס, על מנת למצוא את המתקן שבו הפצצות יוצרו. הוא מרמה את אחד המדענים המעורבים בתוכנית על מנת לנטרל את הפצצה המושתלת אצל הארלי.

עם הגעתם, המסוק נורה ומתרסק והם נאלצים להמשיך ברגל. בדרכם, קפטן בומרנג משכנע את סליפנוט שהפצצות הם למעשה בדייה שנועדה לשמור עליהם בשליטה באמצעות פסיכולוגיה. סליפנוט מנסה לברוח ונהרג מהפצצה שבצווארו בעוד הצוות מותקף על ידי אנשיה של המכשפת. הצוות מצליח להימלט ומגיע לחדר בטוח שם הם פוגשים את אמנדה וולר. הצוות מוביל את וולר לגג לצורך פינויה, אך אנשיו של הג'וקר חוטפים את המסוק בעודם יורים על יחידת המתאבדים בעוד הג'וקר עצמו מעלה את הארלי על המסוק. ברם, אנשיה של וולר מפילים את המסוק והארלי קופצת בעוד הג'וקר לכאורה נהרג והארלי חוברת לצוות שוב. וולר מפונה על ידי מסוק נוסף אך הוא מופל ומשרתיה של המכשפת מגיעים וחוטפים את וולר.

פלאג ודדשוט בוחרים להמשיך במשימה לנטרול המכשפה והצוות מגלה שהמכשפת נמצאת בתחנת רכבת תחתית מוצפת. צוות של לוחמי אריות הים בפיקודו של אדוארדס יוצאים עם קילר קרוק מתחת למים כדי להשתיל פצצה תחת לאינקובוס בעוד הצוות עצמו נאבק במכשפה, באינקובוס ובצבאה. אל דיאבלו משחרר את מלוא כוחותיו והופך ליצור עשוי אש שמעכב את אינקובוס, עד שהפצצה מתפוצצת והורגת את שניהם יחד עם אדוארדס. בינתיים, כלי הנשק הקסום שמפעילה מכשפת גורם להרס רב בעולם, כולל השמדת תשתיות צבאיות של ארצות הברית בהם לוויין התקשורת המרכזי, בסיסים סודיים ואף נושאת מטוסים.

חברי הצוות לא מצליחים לגבור על המכשפת והיא מציעה להם לממש את משאלותיהם העמוקות ביותר בתמורה להצטרפותם אליה. הארלי מתרצה כדי שתוכל להתקרב אליה יותר מסיחה את דעתה ואז עוקרת את לבה. מיד לאחר מכן, קילר קרוק משליך חבילה מלאה בחומרי נפץ ומטעני חבלה בעוד דדשוט יורה בהם וגורם לפיצוצם בזמן שנזכר בזכרונות עם בתו, ובכך משמיד את כלי הנשק של המכשפת. פלאג נוטל את לבה של המכשפת והורג אותה ובכך משחרר את ג'וּן. וולר מודה לצוות.

הצוות מוחזר לכלא בל ריב, אך הם זוכים לקיצוץ עשור מעונשם וזכויות מיוחדות. מיד לאחר מכן, הג'וקר, ששרד את התפוצצות המסוק, מגיע עם אנשיו כדי לחלץ את הארלי מהכלא.

בסצנה שלאחר הקרדיטים, וולר פוגשת את ברוס ויין שמסכים להגן עליה מתגובה חריפה של המכשפת בתמורה לקבלת גישה לתיקי ממשלה ומידע על קהילת המטא-אנושיים, הוא מזהיר אתה שעליה להשבית את יחידת המתאבדים, וולר תוהה מה הוא יעשה אם לא תציית לו והוא משיב לה שהוא וחבריו יעשו את זה במקום.

שחקנים ודמויות
 שם השחקן/ית  שם הדמות  אודות הדמות ויל סמית'    צלף ומתנקש מיומן ואב לבת. סמית' הצהיר כי לוטון והארלי קווין הם "בני ברית" בסרט אבל הם אינם יודעים מה קורה עם הדמויות האחרות בסרט. החלום שלו הוא להרוג את באטמן. ג'ארד לטו  הג'וקר  הנבל המשני של הסרט. נבל-על לא שפוי ופסיכופת רצחני, אחד מאויביו הגדולים של באטמן. בסרט הג'וקר נראה שונה מבסרטים קודמים. לטו תיאר את תפקידו כ"כמעט שייקספירי" וכ"אסון יפהפה"; על גילום הדמות, הוא אמר כי: "צללתי עמוק למדי לתוך התפקיד אבל זאת הייתה הזדמנות ייחודית ולא יכולתי לדמיין את עצמי עושה את זה. זה אחר. זה היה כיף, כל המשחקים הפסיכולוגיים הללו. אבל באותו הזמן זה היה גם מאוד כואב." לטו המשיך לגלם את הדמות לאורך הצילומים, וסמית' אף אמר כי הוא מעולם לא פגש את לטו. כהכנה לתפקיד, לטו התבודד, האזין למוזיקת גוספל משנות ה-20, וקרא ספרות העוסקת בשמאניזם. מבין ההשפעות על מראה הדמות נמנים ראשי קרטלי סמים מקסיקניים ודמויות מסרטיו של הבמאי אלחנדרו ג'ורדורובסקי. מרגו רובי    נבלת-על לא-שפויה ואקרובטית, המאהבת ושותפתו של הג'וקר ופסיכיאטרית בעברה עד שהג'וקר הפך אותה למשוגעת כמוהו. מפיק הסרט ריצ'רד סאקל תיאר את הדמות כ"מצחיקה, משוגעת ומפחידה". ג'ואל קינמן  ריק פלאג  קצין צבאי, המשמש כמנהיג היחידה בשטח מטעם סוכנות "ארגוס". השחקן טום הארדי לוהק לגלם את דמותו של פלאג, אך נאלץ להתפטר מתפקידו עקב התנגשות בלוח-הזמנים של צילומי הסרט "האיש שנולד מחדש". ויולה דייוויס  אמנדה וולר  סוכנת ממשלתית, אשר הרכיבה את היחידה ומורה להם לבצע משימות עבורה באמצעות מיקרו-פצצות המושתלות בתוכם. מתוארת כקרת רוח, נחושה ומנוסה, בעלת תוכניות גדולות שלא מרשה לאף פרט לחמוק ממנה. ג'יי קורטני  דיגר הארקנס/בומרנג  שודד אופרטוניסט שאוהב חדי קרן המשתמש בבומרנגים קטלניים ככלי נשק. קורטני תיאר אותו כ"גס, בלתי-צפוי ופטפטן", וכינה אותו "בוגאן". ג'יי הרננדז  צ'אטו סנטנה/דיאבלו  חבר לשעבר בכנופיית רחוב מלוס אנג'לס. גופו מכוסה קעקועים. דיאבלו הוא איש בעל כוחות-על המאפשרים לו ליצור להבות אש מידיו. הוא לא נלהב להשתמש בכוחותיו, לאחר שאלו פגעו במשפחתו ובאנשים שאהב. הרננדז אמר כי הדמות "מופרדת" משאר חבריה ליחידה, בכך שהוא "רק רוצה להישאר מחוץ לקרב" בעוד רוב חברי היחידה "שמחים להיות בחוץ ולהרוג".   ויילון ג'ונס/קילר קרוק  נבל-על חזק וגדול הסובל ממחלת עור הגורמת לו לפתח מאפיינים דמויי-תנין, ומשום כך התנהגו אליו כמפלצת ולכן הפך למפלצת. אבאג'ה תיאר את דמותו כ"קניבל עם בעיות שליטה בכעסים". קארה דלווין  ג'וּן מון/מכשפת  מכשפה רבת-עצמה שמתוארת כמקור רוע עתיק, אשר שוחררה מכלאה בטעות בידי הארכאולוגית ג'וּן מון, חברתו של פלאג והשתלטה עליה אחרי שהגיעה למידווי סיטי ופתחה פסלון ענק ומקולל. מכשפת היא לא חברה ביחידה, אלא האנטגוניסטית הראשית של הסרט. קארן פוקהארה  טאטסו ימאשירו/קטאנה  לוחמת יפנית המיומנת באמנויות לחימה וסיף, המשמשת כשומרת ראשו של פלאג. נושאת עמה את חרב "לוקחת הנשמות" המיסטית, המסוגלת ללכוד בתוכה את נשמותיהם של קרבנותיה. היות שהיא מתנדבת ולא פושעת, לא מושתלות בה מיקרו-פצצות. אבלה על מותו של בעלה. פוקוהארה אמרה שלדמותה יש "קודים מוסריים, אם כי היא יכולה לחתוך אלפי אנשים בלי לנשום". אדם ביץ'  כריסטופר וייס/סליפנוט  מתנקש שנעשה חבר ביחידה, אשר משתמש בחבלים ככלי נשק. אייק ברינהולטץ  גריגס  סוהר בכיר בכלא בל ריב. סקוט איסטווד  "GQ" אדוארדס  אריה ים שמסייע לפלאג. אלאין צ'נוין  אינקובוס  אחיה של המכשפת שמשתלט על גופו של איש עסקים ומסייע לאחותו במזימתה. ג'ים פארק  ג'וני פרוסט  חייל של הג'וקר, וקומון מגלם פושע המנהל עסקים עם הג'וקר. שיילין פייר-דיקסון  זואי לאוטון  בתו של דדשוט קורינה קלדרון  גרייס סנטנה  אשתו של דיאבלו אלכס מרז  גומז  אריה ים. דייוויד הארבור  דקסטר טוליבר  סוכן ממשלתי. קנת' צ'וי    בוס ביאקוזה. בן אפלק  ברוס ויין/באטמן   עזרא מילר  בארי אלן/הפלאש  

הפקה
שמאל|300px|ממוזער|צילומי הסרט בטורונטו, 28 במאי 2015.
הפקת הסרט החלה בפברואר 2009 כשאולפני האחים וורנר שכרו את ג'סטין מרקס כתסריטאי לצד דן לין כמפיק. בספטמבר 2014 דייוויד אייר הוכרז כבמאי. חודש לאחר מכן דווח כי ויל סמית' וטום הארדי ניהלו מגעים לצורך גילום תפקידים בסרט. בנובמבר 2014 פורסם כי מרגו רובי לוהקה לתפקיד הארלי קווין, כשג'ארד לטו נבחן לתפקיד הג'וקר בעוד ויל סמית' נבחן לגלם את דדשוט.

בדצמבר 2014 פורסמה רשימת השחקנים המלאה ושלב הליהוק הושלם. ויל סמית' לוהק כדדשוט, ג'ארד לטו בתור הג'וקר, מרגו רובי כהארלי קווין, וג'ואל קינמן החליף את טום הארדי כריק פלאג וג'יי קורטני כקפטן בומרנג, כשקארה דלווין לוהקה לתפקיד המכשפת. בנוסף אופרה וינפרי וויולה דייוויס נבחנו לתפקיד אמנדה וולר.
צילומים
צילומי הסרט התחילו בטורונטו ב-13 באפריל 2015 הושלמו ב-24 באוגוסט אותה שנה, זאת לקראת צאת הסרט ב-5 באוגוסט 2016.400px|שמאל|ממוזער|צוות השחקנים הראשי בכנס קומיק-קון, סן דייגו, יולי 2016. משמאל לימין: ויל סמית', מרגו רובי, ג'ארד לטו, ויולה דייוויס, ג'ואל קינמן, סקוט איסטווד, אדוואלה אקינואויה-אגבאג'ה, ג'יי קורטני, ג'יי הרננדז, קארה דלווין ואדם ביץ'.

 שיווק 
במהלך פאנל יחידת המתאבדים בפסטיבל קומיקון שנערך בסן דייגו, קליפורניה עם צוות השחקנים הוצג הטריילר הרשמי הראשון ונערכה הצצה ראשונה אל הסרט באירוע למעריצים ביולי 2015, כשבמהלך הפאנל שוחרר לא רק הקדימון הראשון לסרטאלא גם הסמליל הרשמי והושק אתר האינטרנט הרשמי.

 פסקול 
יחידת המתאבדים עושה שימוש מחוכם בפס-קולו, כאשר מריץ במהלך הסרט 14 שירים שחלקם נכתבו או בוצעו מחדש למענו, וביניהם מצויים להקות ואמנים כמו: Skrillex, Twenty One Pilots, פאניק! אט דה דיסקו ועוד.

הפסקול יצא לשוק ב-25 באוגוסט 2016 באטלנטיק רקורדס ובוורנר ברוס רקורדס, ובשבוע צאתו הגיע למקום הראשון בבילבורד 200. היה זה האלבום הנמכר ביותר באותו שבוע, והוא מכר 128,000 עותקים. חודש לאחר צאתו הגיע למעמד אלבום זהב.

 פרסים 
+ פרסים שהוענקו לסרט'' center|252px מרגו רובי קיבלה את מרב המועמדויות על גילום הארלי קווין. שבע מועמדויות בסך הכל. פרסים ומועמדויות פרס זכייה מועמדותפרס אוסקרברית עיתונאיות הקולנועפרס המוזיקה של בילבורדפרס איגוד מבקרי הקולנוע האמריקאיפרסי אמפיירפרס פטל הזהבפרס גראמיפרסי המוזיקה בהוליוודפרסי המוזיקה של iHeartRadioפרס יופיטרגילדת המאפרים ומעצבי השיערפרסי הסרטים והטלוויזיה של MTVפרסי בחירת הילדים של ניקלודיאוןפרסי NMEפרס בחירת הקהלפרס סאטורןפרסי בחירת הנוערVillage Voice Film Pollמועמדויות וזכיות בסך הכל זכייה משמעותית: פרס אוסקר לאיפור ולעיצוב השיער הטובים ביותר
הסרט זכה בטקס פרסי אוסקר ה-89 בקטגוריית האיפור ועיצוב השיער הטובים ביותר, והוא הסרט השלישי מבית DC קומיקס שזוכה באוסקר כלשהו אחרי האביר האפל ובאטמן. ג'ארד לטו היה מועמד לפרס הקולנוע של MTV בקטגוריית הנבל הטוב ביותר, על גילום דמותו של הג'וקר.
פרסתאריך טקסקטגוריהמקבלי פרסתוצאההערות פרס אוסקר 26 בפברואר 2017 איפור ועיצוב שיער אלסנדרו ברטולאצי, ג'ורג'יו גריגוריני וכריסטופר נלסון  ברית עיתונאיות הקולנוע21 בדצמבר 2016 היכל הבושה דייוויד אייר ומרגו רובי  פרס המוזיקה של בילבורד 21 במאי 2017 הפסקול הטוב ביותר הפסקול "יחידת המתאבדים" פרסי BET25 ביוני 2017השחקנית הטובה ביותרויולה דייוויס פרסי איגוד מבקרי הקולנוע האמריקאי 11 בדצמבר 2016 השחקנית הטובה היותר בסרט פעולה מרגו רובי  פרסי אמפייר 19 במרץ 2017 עיצוב השיער והאיפור הטוב ביותר יחידת המתאבדים  פרס פטל הזהב25 בפברואר 2017 שחקן המשנה הגרוע ביותר ג'ארד לטו  התסריט הגרוע ביותר דייוויד אייר  פרס גראמי12 בפברואר 2017 פרס הגראמי לפסקול אוסף השירים הטוב ביותר למדיה ויזואלית הפסקול "יחידת המתאבדים" השיר הטוב ביותר שנכתב למדיה הוויזואלית "Heathens" מאת Twenty One Pilots (טיילר ג'וזף, מלחין)  "פרפל למבורגיני" מאת Skrillex וריק רוס (שמאן קוק, סוני מור וויליאם רוברטס, מלחינים) פרסי המוזיקה בהוליווד17 בנובמבר 2016 השיר המקורי הטוב ביותר – סרט מדע בדיוני/פנטזיה "Sucker for Pain" מאת Lil Wayne, Wiz Khalifa ו-Imagine Dragons עם Logic, Ty Dolla Sign ו-X Ambassadors  הליווי המוזיקלי היוצא מן הכלל – סרט גייב הילפר  אלבום הפסקול הטוב ביותר הפסקול "יחידת המתאבדים"  פרסי המוזיקה של iHeartRadio 5 במרץ 2017 השיר הטוב ביותר מסרט "Heathens" מאת Twenty One Pilots  International Association of Media Tie-in-Writers יולי 2017 Adapted – General and Speculative מארב וולפמן  פרס יופיטר29 במרץ 2017 הסרט הבינלאומי הטוב ביותר יחידת המתאבדים   השחקן הבינלאומי הטוב ביותר ג'ארד לטו  גילדת המאפרים ומעצבי השיער19 בפברואר 2017 איפור האפקטים המיוחדים הטוב ביותר - סרט קולנוע באורך מלא כריסטופר נלסון, שון סנסום, גרג ניקוטרו  האיפור התקופתי או איפור הדמות הטוב ביותר - סרט קולנוע באורך מלא אלסנדרו ברטולאצי פרסי הסרטים והטלוויזיה של MTV 7 במאי 2017 הנבל הטוב ביותר ג'ארד לטו  פרסי NME 15 בפברואר 2017 הסרט הטוב ביותר יחידת המתאבדים פרסי בחירת הילדים של ניקלודיאון 11 במרץ 2017 הפסקול המועדף יחידת המתאבדים פרס בחירת הקהל18 בינואר 2017 הסרט המועדף יחידת המתאבדים  סרט הפעולה המועדף יחידת המתאבדים  סרט מדע בדיוני/פנטזיה מועדף יחידת המתאבדים  שחקן הקולנוע המועדף ויל סמית'  שחקנית הקולנוע המועדפת מרגו רובי  שחקן סרט הפעולה המועדף ויל סמית'  שחקנית סרט הפעולה המועדפת מרגו רובי  פרס סאטורן28 ביוני 2017 עיבוד הקומיקס הטוב ביותר יחידת המתאבדים  שחקנית המשנה הטובה ביותר מרגו רובי  האיפור הטוב ביותר אלאן אפון, ג'ו-אן מק'ניל ומרתה רוגרו  פרסי בחירת הנוער31 ביולי 2016 הסרט המצופה ביותר יחידת המתאבדים  שחקן הקולנוע המצופה ביותר ויל סמית'  סקוט איסטווד  שחקנית הקולנוע המצופה ביותר מרגו רובי  קארה דלווין 

גרסאות
בנובמבר 2016 יצאה גרסה ארוכה ב-12 דקות מהגרסה הקולנועית.

הבמאי דייוויד אייר אישר שישנה גרסת במאי. מעריצים מאמינים שבגרסה זו טון הסרט אפל יותר, עם יותר סצנות של הג'וקר, סיפור הרקע של סליפנוט וקשר רומנטי יותר בין דדשוט להארלי קווין.

לאחר ההכרזה הרשמית על יציאת ליגת הצדק: גרסת סניידר בשרתי HBO Max, המעריצים דרשו גם את יציאת הגרסה המלאה של דייוויד אייר ליחידת המתאבדים, לאחר שהבמאי טען כי סצנות רבות שצילם הוסרו בעריכה. התיוג #ReleaseTheAyerCut החל להיות נפוץ ברשתות החברתיות.

 תנועת ReleaseTheAyerCut# 

בעקבות ההכרזה על ליגת הצדק של זאק סניידר במאי 2020 עקב קמפיין של תנועת ReleaseTheSnyderCut#, החלו המעריצים בקמפיין חדש בשם ReleaseTheAyerCut#, בו תמך הבמאי והתסריטאי דייוויד אייר. הוא ביקש עזרה בהבאת החזון שלו ל-HBO Max, שם הופצה הגרסה של סניידר בשנת 2021.

ביולי 2020 הצהיר אייר כיצד שונה חזונו עקב הצלחת הסרט דדפול והביקורת השלילית שקיבל באטמן נגד סופרמן: שחר הצדק שביים סניידר, והדגיש טריילר ראשוני שבו נראה "מיטב הטון והכיוון" של הסרט שביים, ואמר כי הדרמה הרגשית שלו הפכה לקומדיה. מאוחר יותר באותו החודש אישר אייר כי גרסת במאי של כיתת המתאבדים "בהחלט קיימת" וביקש מ-AT&T "[לתת] לה לראות את אור השמש". אייר אישר כי הנובליזציה הרשמית מאת מארב וולפמן קרובה יותר לגרסה המקורית שלו מאשר המהדורה הקולנועית. כפיל הפעלולים של בן אפלק, ריצ'רד סטרון, אמר שהסרט היה כולל "יותר באטמן".

שחקני צוות רבים ואנשי צוות, ובמאים אחרים של סרטי יקום. DC או שחקנים, הביעו את תמיכתם בשחרור גרסת הבמאי. במרס 2021, אן סרנוף, היו"ר והמנכ"לית של אולפני האחים וורנר, אמרה כי אין לחברה כוונות לשחרר את גרסת הסרט של אייר. הערתה הביאה לכך שאייר פנה לאתר Entertainment Weekly כדי להסביר מדוע סרטו לא יצא לאור כפי שהוא רצה בשנת 2016 "הוא פשוט הפחיד את המנהלים" כדי להשאיר את עניין המעריצים בגרסתו של הסרט בחיים. למרות דבריה של סרנוף, המעריצים המשיכו בקמפיין למען הגרסה, כשהוא מתגבר בטוויטר עם 80 אלף ציוצים ב-22 במרץ 2021 ושוב ב־16 באפריל 2021 והגיע הפעם למעל 100 אלף ציוצים.

ביולי 2021, אייר שוב מתח ביקורת על הגרסה הקולנועית של יחידת המתאבדים בחשבון הטוויטר שלו לפני ששיבח את סרט ההמשך העצמאי של ג'יימס גאן, וקבע בנחרצות כי "גרסת האולפנים לא הייתה [הסרט] שלו".

שינויים משמעותיים לעומת הגרסה הקולנועית
להלן סקירה של הבדלים עיקריים בין "גרסת אייר" והגרסה הקולנועית של יחידת המתאבדים. זו אינה רשימה ממצה ודווח על עשרות שינויים גדולים ומינוריים אחרים.
 הג'וקר היה אמור להופיע סצנת הקרב האחרונה, במהלכה תוכנן שהוא ינהל משא ומתן עם המכשפת לאפשר לו להפוך למלך של גותהם.
 אמנדה וולר הייתה נקשרת לחדר בעוד הג'וקר מקבל שליטה על מתקני הנפץ של היחידה. הוא היה ניצב לצדה של המכשפות, בעוד הארלי קווין נאלצת להיאבק בו. סצנה שנמחקה ובה הג'וקר ממתין לעובד ממשלה במיטתו על מנת לקבל את שם מעבדות ואן קריס, כדי שהם יוכלו להשבית את הפצצה בצווארה של הארלי.
סצנת ההפחדה של גריגס הייתה ארוכה יותר, כולל ג'וקר המחבק את חזהו של גריגס ומנשק אותו.
היו מופיעים חברי כנופיית הג'וקר שלא הופיעו בגרסה הקולנועית, ביניהם איש כדור עיניים, האיש הבוכה, איש שריר וגבר חובש בורקה בהירה. חלקם מוזכרים בנובליזיציה, אך כולם היו נוכחים במהלך הצילומים. היו סצנות נוספות של הכנופיה של הג'וקר שתקפה את ארקהם אסיילום.
נכללה סצנה המסבירה את סיפור השיניים הפגועות והקעקוע "פגום" על מצחו של הג'וקר; באטמן הכה את הג'וקר בתגובה לרצח רובין ושבר את שיניו, הג'וקר היה מקבל את הקעקוע כתזכורת לבאטמן מהתקופה כשאיבד שליטה.
 הארלי לא הייתה רשומה כשותפה לרצח רובין.
 הסצנה שבה באטמן רודף אחרי הארלי והג'וקר הייתה ארוכה יותר.
 הג'וקר ששחרר את הארלי בסיום הסרט היה מקבל יותר זמן מסך בסרט, אך עם התנהגות יותר אנטגוניסטית, כשאייר פרסם תמונה של הג'וקר צורח בפניה של הארלי בפרופיל האינסטגרם שלו.
 הארלי ודדשוט היו מתחברים יותר במהלך המשימה.
 קטאנה הייתה נשתלטת על ידי המכשפת במהלך הקרב האחרון, ואז הייתה יוצאת נגד היחידה. זה הוצג בטריילרים, כשעיניה של קטאנה הופכות שחורות וחוט קסם מחבר אותה לשליטתה של המכשפת כשהיא קורצת לעבר הארלי.
 דיאבלו היה שורד את הקרב האחרון.
 הייתה מוצגת סצנה המפרטת את מעצרו של סליפנוט. על פי השמועות, וונדר וומן היא זו שלכדה אותו, אבל היא לא מופיעה בגרסתו של אייר.
 מערכת היחסים של ריק פלאג וג'ון מון הייתה מפותחת עוד יותר.
 סיפור גילויה של המכשפת היה ארוך יותר.
 אמנדה וולר הייתה משחררת את המכשפת בכוונה לבדוק את כוחותיה, במקום שהמכשפת תימלט בכוחות עצמה.
 המוזיקה הייתה מבוססת לחלוטין על פסקול מקורי. במהלך העריכה הפסקול שונה כך שיכלול שירי פופ.
 סצנת הפתיחה מציגה את ג'ון כשהיא מגלה ומשחררת את המכשפת במיקום בג'ונגל. הסצנה הבאה היא תקיפה מורחבת על ארקהם על ידי אנשיו של הג'וקר ואז הוא תוקף את הארלי. היה יותר ויכוח בין הארלי לג'וקר במכוניתו בעת בריחתם (סצנה זו נכללה גם בגרסה המורחבת שכן שוחררה לציבור).
בגרסה מוקדמת של התסריט, כמו גם באיורים ראשוניים, היו גם מיתרי קסם שנמשכו על ידי סטפנוולף, כשהראשון הפך בני אדם לפרדמונים במקום לעיני היריב, אך הרעיון הוסר לפני תחילת הצילומים, ולכן לא מופיע גם בגרסת סניידר. אייר הצהיר בטוויטר כי 40 הדקות הראשונות של הסרט נותרו על רצפת חדר העריכה.

סרט המשך/אתחול חלקי

במרץ 2015 נודע כי אולפני האחים וורנר שוקלים להפיק סרט המשך עם דייוויד אייר כבמאי ובכיכובו של ויל סמית'. במהלך חודש אוקטובר 2017 דווח כי הצילומים לסרט ההמשך אמורים להתחיל בחודש מרץ 2018, אך ההפקה התעכבה. באוקטובר 2017 נשכר גווין או'קונר לכתוב ולביים את הסרט יחד עם אנתוני טמבקאיס כתסריטאי. בינואר 2018 מייקל דה לוקה נשכר כמפיק הסרט ואושר ליהוקם של ג'ארד לטו, ויל סמית' ומרגו רובי לתפקידים הראשיים. במקור, הסרט תוכנן לצאת לאקרנים בשנת 2019. אולם לבסוף הסרט יצא לאקרנים ב-6 באוגוסט 2021 והפקתו החלה בשלהי 2019.

בספטמבר 2018 נודע כי התסריט לסרט על הג'וקר והארלי קווין הושלם. ג'ארד לטו ומרגו רובי לוהקו לגלם את הדמויות. התסריט נכתב בהשראת קשת הסיפור Mad Love על ידי גלן פיקארה וג'ון רקה. באוקטובר 2018 נודע כי האחים וורנר שכרו את ג'יימס גאן כתסריטאי לסרט ההמשך/האתחול החלקי.

קישורים חיצוניים



הערות שוליים

קטגוריה:סרטי גיבורי-על
קטגוריה:סרטי האחים וורנר
קטגוריה:סרטי יקום DC המורחב
קטגוריה:סרטי מדע בדיוני אמריקאיים
קטגוריה:סרטי פנטזיה אמריקאיים
קטגוריה:סרטי פעולה אמריקאיים
קטגוריה:סרטים מבוססי קומיקס
קטגוריה:סרטי 2016
קטגוריה:זוכי אוסקר: האיפור ועיצוב השיער הטובים ביותר
קטגוריה:זוכי פרס בחירת הנוער: סרטים